Hun flyttet til Toronto i Canada og spilte på små nattklubber og som gateartist i Toronto og rundt i det vestlige Canada. Hun ble etterhvert assosiert med folkemusikk, som på midten av 1960-tallet fikk en stadig større interesse. Joni Mitchell ble kjent tidlig på 1970-tallet og fikk en sentral rolle i folkemusikkmiljøet etter at hun hadde flyttet til California. Utover på 1970-tallet utforsket hun og tok med elementer både fra popmusikk og fra jazz. Hun er blitt sammenlignet med Bob Dylan, en sammenligning hun selv avviser.